Swa zewene dienent einē wibe
Swa zewene dienent einē wibe·
mit vngelichem mv̊te·
der eine tv̊t mit ſime libe·
ſwc er iemer kan zegv̊te·
der ander wil noch enkan·
der iſt ein vngefuͤger man·
dc ſi den welt vn̄ ienen niht·
wes ſchult dc ſi dc wiſſe ich g̾ne·
vn̄ wil dar nach iemer vꝛagē vnz ichs gelerne·
welh vnmâſſe da geſchiht·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse